O‘tgan yetti oyda kadastr tizimida 28 ta holatda korrupsiya bilan bog‘liq jinoyat ishlari qo‘zg‘atilgan. Bu haqda AOKAda o‘tkazilgan brifingda Kadastr agentligi axborot xizmati rahbari Ne’mat Otamurodov ma’lum qildi. Qayd etilishicha, Kadastr agentligi tizimiga o‘tgan 7 oy davomida 1045 nafar xodim tanlov asosida ishga qabul qilingan bo‘lib, ularning 253 nafarini rahbar xodim tashkil etgan. Shuningdek, 885 nafar xodim bilan tuzilgan mehnat shartnomasi bekor qilindi. Ularning 724 nafari - mutaxassis xodim, 161 nafari - rahbar xodim. Ma’lum qilinishicha, 7 oy davomida bir nechta sabablarga ko‘ra 142 nafar rahbar xodimga hamda 1301 nafar mutaxassisga intizomiy choralar ko‘rilgan.